Viu el Camp de Morvedre en el Pont d'Octubre: l'espectacle a primera fila
06 d’octubre 2020

![Imagen 1](/media/jplg0344/93_c_rutas-camp-de-morvedre.jpg)![Imagen 2](/media/lmym5ihw/c_natalia-antonino-gerencia.jpg)

El Pla de Dinamització i Governança Turística (PDGT) del Camp de Morvedre convida a totes les persones que vulguen a descobrir el Camp de Morvedre. Este Pla està desenvolupant diverses accions per posicionar la Comarca i es troba finançat per tres administracions públiques, d'una banda Turisme Comunitat Valenciana, d'altra banda el Patronat Provincial de Turisme de València i, finalment, per l'Ajuntament de Sagunt.

  

Des de la Delegació de Turisme de l'Ajuntament de Sagunt, la qual gestiona este Pla de Dinamització, han preparat un pont d'octubre ple d'activitats, visites guiades, activitats nàutiques, degustacions, rutes amb bicicleta, senderisme i rutes culturals per donar a conéixer, a tot tipus de visitants, el patrimoni cultural i natural de la Baronia, Les Valls, Sagunt i Canet d'en Berenguer, és a dir, els municipis que engloba el Camp de Morvedre.

  

La regidora delegada de Turisme, Natalia Antonino convida als turistes a que visiten la nostra comarca, «una comarca que oferix l'espectacle en primera fila, per a tot tipus de públic i diferents productes amb experiències. Estes visites són un exemple clar de col·laboració público-privada. Estem en la línia de conjuminar esforços i treballar perquè el turisme de la nostra comarca tinga una major visibilitat».

  

Cal assenyalar que totes les activitats són gratuïtes i s'han de reservar prèviament telefonant al 675420759 o enviant un mail a [viumorvedre@gmail.com​](mailto: viumorvedre@gmail.com). Per poder consultar tota la programació, tot aquell que ho desitge pot visitar el blog de Turisme Sagunt en el següent enllaç: [www.saguntoturismoblog.wordpress.com](https://saguntoturismoblog.wordpress.com/).![](/media/jplg0344/93_c_rutas-camp-de-morvedre.jpg)

  
  

*   [](http://www.facebook.com/sharer.php?u=https://aytosagunto.es/va/actualitat/viu-el-camp-de-morvedre-en-el-pont-d-octubre-l-espectacle-a-primera-fila/ "Facebook")
*   [](http://twitter.com/share?url=https://aytosagunto.es/va/actualitat/viu-el-camp-de-morvedre-en-el-pont-d-octubre-l-espectacle-a-primera-fila/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/viu-el-camp-de-morvedre-en-el-pont-d-octubre-l-espectacle-a-primera-fila/ "Linked In")
*   [](mailto:?body=https://aytosagunto.es/va/actualitat/viu-el-camp-de-morvedre-en-el-pont-d-octubre-l-espectacle-a-primera-fila/)